OBRAZLOŽENJE FINANCIJSKOG PLANA ZA 2024. GODINU

NAZIV KORISNIKA: DJEČJI VRTIĆ JELENKO, KATARINE ZRINSKE 3 DOMAŠINEC

SAŽETAK DJELOKRUGA: Dječji vrtić „Jelenko“ je samostalna javna predškolska ustanova u kojoj se provodi rani i predškolski odgoj i obrazovanje djece od navršene prve godine života pa do polaska u školu, a čiji je osnivač i vlasnik Općina Domašinec.

Ustanova u okviru predškolskog odgoja i obrazovanja ostvaruje redoviti program njege, odgoja, obrazovanja, zdravstvene zaštite i unapređenja zdravlja te socijalne skrbi djece rane i predškolske dobi, program predškole i program za darovitu djecu rane i predškolske dobi.

Djelatnost je organzirana u tri odgojno-obrazovne skupine od čega su dvije mješovite vrtićke skupine te jedna mješovita jaslička skupina. Broj upisane djece u predagošku godinu 2023/2024. je različit i kreće se od 66-81 djece u dobi od navršene prve godine života pa do polaska u osnovnu školu. U redovne odgojno- obrazovne skupine uključeno je i dvoje djece s teškoćama u razvoju.

U vrtiću je zaposleno ukupno 10 djelatnika, ravnatelj, spremačica, kuharica, zdravstveni voditelj te 6 odgojitelja. Tijekom godine planira se zapošljavanje stručnog suradnika pedagoga, administrativno-računovodstvenog referenta, 1 spremačice, pomoćnog radnika za njegu skrb i pratnju i još jednog odgojitelja.

Vizija

Vizija nam je osigurati osobnu, emocionalnu, tjelesnu, obrazovnu i socijalnu dobrobit, osigurati najbolje moguće uvjete za zadovoljavanje njihovih potreba te podržavati i poticati sve aspekte razvoja. Važno nam je postići okruženje u kojem će se djeca, roditelji i cijeli kolektiv vrtića dobro i poticajno osjećati i živjeti, sredinu koja će svim sudionicima odgojno-obrazovnog procesa ulijevati osjećaj sigurnosti i ohrabrivati ga. Važno nam je ponuditi djeci velik izbor sadržaja i aktivnosti koje ih zaokupljuju u cjelini i koji ga čine bogatijim u rješavanju problemskih situacija, a na kraju i u podržavajućoj atmosferi raspravljati o idejama i zamislima s drugom djecom, odgojiteljima i roditeljima. Promišljenom i fleksibilnom organizacijom poticajnog prostora omogućuje se svakom djetetu da sebe doživi u različitim odnosima s drugom djecom te da ulazi u interakciju i komunikaciju. Bogatim okruženjem zadovoljit ćemo dječju potrebu za igrom, istraživanjem, učenjem i stvaranjem interakcija. Pridonosit ćemo jačanju dječje inicijative, slobode, izražavanja, autonomnosti.

Misija

Naša je misija promišljanje odgojno-obrazovnog rada u skladu s aktualnim potrebama , razvojnim sposobnostima, individualnim osobitostima i interesima djece. Poticanje maksimalnog razvoja djetetovih pozitivnih unutarnjih potencijala i kompetencija potrebnih za svakodnevni život sada i u budućnosti. Stvaranje toplog i vedrog ozračja u kojem se svako dijete osjeća sigurno i zadovoljno. Građenje zajedništva temeljenog na humanim vrijednostima i kreiranje poticajnog materijalnog i podržavajućeg socijalnog okruženja za igru, učenje i stvaranje djece.

**Prihodi**

 **Ukupni prihodi Financijskog plana za 2024. godinu iznose 300.850,00 eura.**

Obrazloženje Prihoda Financijskog plana za 2021. godinu prema izvorima financiranja:

Ukupni prihodi uključuju prihode od sufinanciranja cijene usluge prema izdanim računima roditeljima i nenadležnim općinama u iznosu od 145.880,00 eura, prihodi iz nadležnog proračuna – Općina Domašinec 128.446,85 , prihode iz državnog proračuna Ministarstva …, 3120,00 eura, prihodi od usluga – dodatnih aktivnosti ( izleti, predstave ) 3000,00 , tekuće donacije u iznosu od 1000,00 eura i kamata za depozit po viđenju u iznosu od 10,00 eura. Preneseni višak prihoda iznosi 19.393,15 eura.

**Ukupni rashodi Financijskog plana za 2024. godinu iznose 300 850,00 eura.**

Rashodi Financijskog plana prema ekonomskoj klasifikaciji obuhvaćaju rashode za zaposlene, materijalne rashode, financijske rashode i rashode za nabavu nefinancijske imovine.

Rashodi za zaposlene uključuju plaće za redovan rad u iznosu od 183 700,00 eura, doprinose za obvezno zdravstveno osiguranje u iznosu od 30 500,00 eura te ostale rashode za zaposlene u iznosu od 10 000,00 eura što je ukupno 224 200,00 eura.

Materijalni rashodi uključuju naknade za prijevoz u iznosu od 11 000,00 eura, stručno usavršavanje radnika u iznosu od 4 400,00 eura, ostale naknade troškova zaposlenima u iznosu od 12 000,00 eura, uredski materijali i ostali materijalni rashodi u iznosu od 4 000, 00 eura, materijali i sirovine u iznosu od 15 000,00 eura, energija 4 500,00 eura, materijale i dijelove za tekuće investicijsko održavanje u iznosu od 500,00 eura, sitni inventar i auto gume u iznosu od 4000,00 eura, odjeću i obuću u iznosu od 1200,00 eura, usluge telefona, pošte i prijevoza u iznosu od 500,00 eura, usluge tekućeg investicijskog održavanja i iznosu od 500,00 eura, komunalne usluge u iznosu od 2 200,00 eura, zdravstvene usluge u iznosu od 600,00 eura, intelektualne i osobne usluge u iznosu od 9 000,00 eura, Računalne usluge u iznosu od 1 000,00 eura, ostale usluge u iznosu od 1 200.00 eura, naknade za rad članovima Upravnog vijeća u iznosu od 2 000,00 eura, premije osiguranja u iznosu od 500, 00 eura što je ukupno 73 500,00 eura.

Financijski rashodi uključuju bankarske usluge u iznosu od 550,00 eura.

Rashodi za nabavu nefinancijske imovine uključuju nabavu perilice- sušilice u iznosu od 1 000 eura te kupnju programa za uredsko poslovanje u iznosu od 1 000,00 eura.

Ciljevi programa

Primarni ciljevi su podizanje kvalitete ranog i predškolskog odgoja i obrazovanja na području općine Domašinec, provođenje redovitog programa njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi, integracija djece s TUR u redovite programe dječjeg vrtića, provođenje programa predškole integrirang u redovni cjelodnevni program Vrtića za djecu u godini pred polazak u osnovnu školu, te kreiranje i provođenje različitih vrsta projekata i aktivnosti u svrhu unapređenja odgojno-obrazovnog rada. Sustavno provoditi strategiju ustanove, kreirati i sukreirati viziju ustanove, osigurati optimalne uvjete za organizacijsko vođenje ustanove, osigurati uvjete za poboljšanje kvalitete prostorno-materijalnih uvjeta (planiranje promjena i poboljšanje materijalnih uvjeta iz svih raspoloživih resursa), osigurati zdravstveno-higijenski aspekt rada i sigurnost, poticati razvoj ljudskih resursa, te razvoj kurikuluma u skladu s vizijom i razvojnim planom vrtića.

**Ishodište i pokazatelji na kojima se zasnivaju izračuni i ocjene**

Financijski plan temelji se na projekciji za 2023. godinu odnosno ostvarenim prihodima i rashodima u 2023. godini, ekonomskoj cijeni vrtića čije povećanje ide sa 1.6.2024. godine, usklađivanjem plaća u skladu sa Zakonom, zapošljavanjem novih djelatnika, planiranom broju upisane djece.